CELEX: 32021R0723
Language: sl
Date: 2021-02-26 00:00:00
Title: Delegirana uredba Komisije (EU) 2021/723 z dne 26. februarja 2021 o dopolnitvi Uredbe (EU) 2019/787 Evropskega parlamenta in Sveta glede vzpostavitve javnega registra s seznamom organov, ki jih imenuje vsaka država članica za nadzor nad postopki staranja žganih pijač

5.5.2021   
               
               
                  SL
               
               
                  Uradni list Evropske unije
               
               
                  L 155/1
               
            
         DELEGIRANA UREDBA KOMISIJE (EU) 2021/723
         z dne 26. februarja 2021
         o dopolnitvi Uredbe (EU) 2019/787 Evropskega parlamenta in Sveta glede vzpostavitve javnega registra s seznamom organov, ki jih imenuje vsaka država članica za nadzor nad postopki staranja žganih pijač
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) ter zlasti člena 19(2) Uredbe,
         ob upoštevanju naslednjega:
         
                     (1)
                  
                  
                     Člen 13(6) Uredbe (EU) 2019/787 določa, da so dejavnosti staranja žgane pijače pod uradnim nadzorom države članice ali nadzorom, ki daje enakovredna jamstva.
                  
               
                     (2)
                  
                  
                     V ta namen mora vsaka država članica imenovati organe, odgovorne za nadzor nad takimi postopki staranja, in o tem obvestiti Komisijo, da lahko ta vzpostavi javni register s seznamom teh imenovanih organov.
                  
               
                     (3)
                  
                  
                     Zato je primerno določiti pravila o vzpostavitvi navedenega javnega registra.
                  
               
                     (4)
                  
                  
                     Ta uredba bi se v skladu s členom 51(3) Uredbe (EU) 2019/787 morala uporabljati od 25. maja 2021 –
                  
               SPREJELA NASLEDNJO UREDBO:
         
            Člen 1
            Javni register s seznamom organov, imenovanih za nadzor nad postopki staranja žganih pijač
            
               1.   Komisija na podlagi priglasitev držav članic iz člena 1(1) Izvedbene uredbe Komisije (EU) 2021/724 (2) sestavi in posodablja seznam organov, imenovanih za nadzor nad postopki staranja žganih pijač.
            
            
               2.   Komisija vzpostavi javni register s posodobljenim seznamom organov, imenovanih za nadzor nad postopki staranja. Navedeni register je v obliki javno dostopne elektronske podatkovne zbirke.
            
         
         
            Člen 2
            Začetek veljavnosti in uporaba
            Ta uredba začne veljati dvajseti dan po objavi v Uradnem listu Evropske unije.
            Uporablja se od 25. maja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. februarja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 130, 17.5.2019, str. 1.
         
            (2)  Izvedbena uredba Komisije (EU) 2021/724z dne 3. marca 2021 o pravilih za uporabo Uredbe (EU) 2019/787 Evropskega parlamenta in Sveta glede sporočil držav članic Komisiji o organih, imenovanih za nadzor nad postopki staranja žganih pijač, in pristojnih organih, odgovornih za zagotavljanje skladnosti z navedeno uredbo (glej stran 3 tega Uradnega lista).